Борис Младенов-Young
Междучасие

chitanka.info

Тракат чинове, писалки

в облаци от сивкав прах…

Бой с тетрадки, с изтривалки

и несдържан мъжки смях.

Зад катедрата прикрити,

двама влюбени шептят

и доволни и честити

във целувки се топят.

Пир пируват двойки, тройки

в шумни весели игри,

а смутените девойки

вият като хрътки зли.

с. Лехчево — 1952 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.